**CRNA GORA**

Adresa: Serdara Jola Piletića br.26,

81000 Podgorica, Crna Gora

tel: +382 20 201 945

fax: +382 20 201 946

www.ubh.gov.me

**Uprava za bezbjednost hrane, veterinu**

**i fitosanitarne poslove**

Broj: 002-310/25-945

Podgorica, 18.februar 2025.godine

**GODIŠNJI IZVJEŠTAJ O RADU SEKTORA ZA BEZBJEDNOST HRANE ZA 2024. GODINU**

****



**Februar 2025. godina**

1. **UVODNE NAPOMENE**

Sektor za bezbjednost hrane je organizaciona jedinica Uprave za bezbjednost hrane, veterinu i fitosanitarne poslove.

1. **DJELOKRUG RADA SEKTORA**

Sektor za bezbjednost hrane obavlja stručne i upravne poslove iz nadležnosti Uprave u oblasti bezbjednosti hrane i hrane za životinje, organizuje i sprovodi službene kontrole i inspekcijski nadzor hrane i hrane za životinje u skladu sa ovlašćenjima utvrđenim Zakonom o bezbjednosti hrane i drugim zakonima.

Djelokrug rada sektora, od aprila 2016. godine, značajno se proširio preuzimanjem poslova koji su bili u nadležnosti Ministarstva zdravlja a koji se odnose na: izradu legislative u oblasti bezbjednosti hrane neživotinjskog porijekla, materijala koji dolaze u kontakt sa hranom, aditiva, aroma, enzima, dodataka ishrani i hrane za posebne prehrambene potrebe; registaciju i odobravanje novih objekata i praćenje, sprovođenje aktivnosti na unaprjeđenju kategorisanih objekata u kojima se obavlja djelatnost poslovanja hranom neživotinjskog porijekla i registraciji i odobravanju novih objekata za proizvodnju i promet hrane neživotinjskog porijekla. Od 1. juna 2017. godine djelokrug rada sektora se proširio preuzimanjem nadležnosti za sprovođenje inspekcijskog nadzora u oblasti bezbjednosti hrane i hrane za životinje.

Stručni i upravni poslovi odnose se na: bezbjednost hrane životinjskog porijekla, hrane za životinje i nus proizvoda životinjskog porijekla, hrane neživotinjskog porijekla, pripremanje stručnih osnova, sprovođenje, usklađivanje i praćenje propisa iz ovih oblasti; izdavanje stručnih uputstava, priručnika, instrukcija; utvrđivanje i praćenje ispunjenosti uslova za vršenje povjerenih poslova; uspostavljanje i vođenje Centralnog registra odobrenih i registrovanih objekata za hranu i hranu za životinje i nus proizvode životinjskog porijekla; učešće u radu međunarodnih institucija iz ovih oblasti; planiranje finansiranja, izradu planskih dokumenata, strategija, izvještaja, analiza, informacija i drugih materijala, izdavanje stručnih mišljenja i izvršavanje drugih poslova koji su određeni u nadležnost drugim zakonima (o zaštiti potrošača, poljoprivredi, biocidima, veterinarstvu, GMO, zaštiti životne sredine).

Službene kontrole/inspekcijski nadzor obuhvataju: nadzor nad primjenom zakona i podzakonskih akata iz oblasti bezbjednosti hrane i hrane za životinje i nus proizvoda životinjskog porijekla od strane subjekata u poslovanju hranom i hranom za životinje i nus proizvoda životinjskog porijekla; preduzimanje i izvršavanje upravnih mjera i radnji pri utvrđivanju neusaglašenosti sa propisanim zahtjevima, podnošenje prekršajnih naloga, zahtjeva za pokretanje prekršajnih postupaka i/ili krivičnih prijava i izvještavanje o sprovođenju službenih kontrola hrane i hrane za životinje i nus proizvoda životinjskog porijekla po utvrđenim planovima službene kontrole i programima monitorniga i obavještavanje Evropske Komisije iz oblasti utvrđenih Zakonom.

Pored navedenih poslova, sektor za bezbjednost hrane učestvuje u realizaciji IPARD programa i određen je za tehničko tijelo za davanje mišljenja po zahtjevima korisnika za investicije u sektoru prerade hrane (Mjera 3 i mjera 7 – podmjera 7.2).

U skladu sa obavezom definisanom Memorandumom o saradnji, zaključenom između Uprave za bezbjednost hrane, veterinu i fitosanitarne poslove i Ministarstva poljoprivrede, šumarstva i vodoprivrede – Direktorata za plaćanje definisano je da Uprava za bezbjednost hrane, veterinu i fitosanitarne poslove na osnovu zahtjeva Direktorata za plaćanje izdaje sledeća mišljenja:

**Mjera 3:**

1. Mišljenje o usklađenosti projektne dokumentacije planirane investicije sa vrstom djelatnosti koja se obavlja (tipom proizvodnje) sa EU propisima iz oblasti veterinarstva, zaštite dobrobiti životinja, bezbjednosti hrane tokom odobravanja objekta (Anex I) i

2. Mišljenje o usklađenosti preduzeća –subjekta u poslovanju hranom sa relevantnim nacionalnim standardima iz oblasti veterinarstva, zaštite dobrobiti životinja, bezbjednosti hrane tokom odobravanja projekta (Aneks IV) na kraju realizovane investicije (lista identifikovanih podataka i preporuka za njihovo rješavanje)- (Anex I);

3. Potvrdu o usaglašenosti investicije sa EU propisima i usaglašenosti preduzeća –subjekta u poslovanju hranom sa nacionalnim zakonodavstvom iz oblasti zaštite dobrobiti, veterinarstva i bezbjednosti hrane i usaglašenost sa proizvodnim kapacitetima objekta za preradu (Anex VI).

**Mjera 7, podmjera 7.2.**

1) Mišljenje *o usklađenosti propisane dokumentacije*, planirane investicije sa vrstom djelatnosti koja se obavlja u objektu za proizvodnju i/ili preradu i/ili pakovanje malih količina primarnih proizvoda životinjskog i/ili neživotinjskog porijekla na porodičnom poljoprivrednom gazdinstvu (subjekat u poslovanju hranom - pravno, fizičko lice ili preduzetnik) sa nacionalnim propisima iz oblasti bezbijednosti hrane/javno zdravlje, *tokom odobravanja projekta.* (Anex I)

2) *Mišljenje o usaglašenosti objekta* na porodičnom poljoprivrednom gazdinstvu -subjekta u poslovanju hranom (pravno lice, fizičko lice ili preduzetnik) *na kraju realizovane investicije, nakon izvršenog neposrednog pregleda,* sa relevantnim nacionalnim zahtjevima planirane investicije u odnosu na vrstu djelatnosti koja se obavlja u objektu iz oblasti bezbjednosti hrane, javnog zdravlja i dobrobiti životinja, po potrebi, sa zapisnikom inspektora o indentifikovanim neusaglašenostima i nalogom za njihovo otklanjanje, *tokom odobravanja projekta*. (Aneks IV)

3) Potvrdu od strane Direktorata, Uprava izdaje potvrdu o usaglašenosti investicije odnosno *usaglašenosti objekta* na porodičnom poljoprivrednom gazdinstvu - subjekta u poslovanju s hranom (pravno lice, fizičko lice ili preduzetnik) *gazdinstva -subjekta u poslovanju hranom* sa relevantnim nacionalnim propisima iz oblasti bezbjednosti hrane, javnog zdravlja i dobrobiti životinja, sa vrstom djelatnosti koja se obavlja u objektu (proizvodnja malih količina proizvoda), *na kraju realizovane investicije* .

Pored navedenih poslova aktivnosti sektora su bile usmjerene na sprovođenje obaveza u EU integracijama:

* Sporazum o stabilizaciji i pridruživanju,
* Program pristupanja Crne Gore Evropskoj Uniji,
* Implementacija Strategije Crne Gore za transpoziciju i implementaciju pravne tekovine Evropske unije za poglavlje 12 – bezbjednost hrane, veterinarska i fitosanitarna politika;
* Sprovođenje aktivnosti u Pregovaračkim poglavljima 1, 11, 13, 27 u oblastima povezanim sa hranom,
* Polugodišnje i godišnje izvještavanje EK o napretku u Pregovaračkom poglavlju 12;
* Izradu materijala i učešće na Pododboru za poljoprivredu za Poglavlje 12.;
* Sprovođenje drugih obaveza kroz stalna ili povremena radna tijela i komisije.
* Sprovođenje aktivnosti utvrđenih Nacionalnim Programom za zaštitu potrošača;
* Sprovođenje aktivnosti utvrđenih Nacionalnim programaom za unaprjeđenje objekata za proizvode životinjskog porijekla i objekata za nus proizvode životinjskog porijekla;
* Sprovođenje aktivnosti utvrđenih Planom upravljanja nusproizvodima životinjskog porijekla koji nijesu namijenjeni ishrani ljudi;
* Sprovođenje aktivnosti utvrđenih Nacionalnim programom za unaprjeđenje kvaliteta sirovog mlijeka sa planom za postupanje sa neusaglašenim sirovim mlijekom;

Ključne, planirane i realizovane aktivnosti sektora u izvještajnom periodu su:

* Zakonodavne aktivnosti odnsono priprema stručnih osnova za propise bezbjednosti hrane;
* Izvještavanje EK o realizaciji aktivnosti utvrđenih Strategijom Crne Gore za transpoziciju i implementaciju pravne tekovine EU za Poglavlje 12;
* Monitoring procesa unaprjeđenja neusaglašenih objekata za hranu životinjskog porijekla i nus proizvode životinjskog porijekla - Kategorija III u skladu sa odobrenim Planovima unaprjeđenja;
* Godišnje izvještavanje o realizaciji aktivnosti utvrđenih Nacionalnim programom za unaprjeđenje objekata za proizvode životinjskog porijekla i nus proizvode životinjskog porijekla;
* Godišnje izvještavanje o realizaciji aktivnosti utvrđenih Nacionalnim programom za unaprjeđenje kvaliteta sirovog mlijeka sa planom za postupanje sa neusaglašenim sirovim mlijekom;
* Godišnje izvještavanje o realizaciji aktivnosti utvrđenih Planom upravljanja nusproizvodima životinjskog porijekla koji nijesu namjenjeni ishrani ljudi sa akcionim planom;
* Izrada Programa mjera za bezbjednost hrane za 2023. godinu i podprograma;
* Sprovođenje, praćenje i izvještavanje o realizaciji pojedinačnih programa monitoringa;
* Izdavanje naloga za vršenje inspekcijskog nadzora, praćenje sprovođenje i mjesečno izvještavanje o sprovedom inspekcijskom nadzoru u skladu sa:
  + Godišnjim planom službene kontrole objekata;
  + Planom kontrole objekata u ljetnjoj turističkoj sezoni;
  + Prijavama/inicijativama građana i izvještavanje Vlade o sprovedenom inspekcijskom nadzoru u turističkoj sezoni;
* Kontinuirano i blagovremeno izdavanje rješenja za odobravanje obavljanja djelatnosti i rješenja o upisu u registar registrovanih objekata u kojima se obavljaju djelatnosti poslovanja hranom i hranom za životinje koje podliježu registraciji;
* Utvrđivanje ispunjenosti uslova tokom odobravanja i na kraju realizacije investicija u sektoru prerade hrane po zahtjevima korisnika kroz javne pozive za IPARD program –Mjera 3 -I Mjera 7, podmjera 7.2. u 2024. godini;
* Izradu polugodišnjih i godišnjih izvještaja o napretku;
* Izradu materijala i učešće u Pododboru za poljoprivrede za Poglavlje 12.;
* Kontinuirano i transparentno predstavljanje aktivnosti UBH preko sredstava javnog informisanja (štampani mediji, TV nastupi, WEB objave).

ORGANIZACIJA SEKTORA/ ADMINISTRATIVNI KAPACITETI

U skladu sa Pravilnikom o unutrašnjoj organizaciji i sistematizaciji Uprave za bezbjednost hrane, veterinu i fitosanitarne poslove od februara 2022. godine u Sektoru za bezbjednost hrane sistematizovano je ukupno 34 službeničkih i namješteničkih radnih mjesta, uključujući pomoćnika direktora.

U Sektoru za bezbjednost hrane popunjeno je 22 radnih mjesta (1 pomoćnik direktora, 2 načelnika, 4 samostalna savjetnika I, 1 referent, 14 inspektora za hranu.

|  |  |  |  |
| --- | --- | --- | --- |
| SEKTOR ZA BEZBJEDNOST HRANE | Broj sistematizovanih radnih mjesta  31.12.2023. | Broj zaposlenih  31.12.2023. | Upražnjena radna mjesta |
| Pomoćnik direktora | 1 | 1 | / |
| Odsjek za bezbjednost hrane životinjskog porijekla | 4 | 3 | 1 |
| Odsjek za bezbjednost hrane neživotinjskog porijekla | 4 | 2 | 2 |
| Odsjek za hranu za životinje i nus proizvode životinjskog porijekla | 4 | 2 | 2 |
| Odsjek za inspekciju hrane | 21 | 14 | 7 |
| UKUPNO | **34** | **22** | **12** |
| Napomena: U sektoru je zaposleno ukupno 22 izvršioca. Po ugovoru o djelu, za tehničku pomoć pri radu zaposlenih u sektoru, angažovano je 7 lica. | | | |

1. **ZAKONODAVNE AKTIVNOSTI**

U izvještajnom periodu, zaposleni iz Sektora za bezbjednost hrane su pripremili ne samo stručne osnove, već su sproveli kompletan proces pravnog usaglašavanja i dobijanja mišljenja/saglasnosti za sve akte od strane nadležnih organa (Sekretarijata za zakonodavstvo, Ministarstva finansija i socijalnog staranja, Ministarstva pravde i ljudskih resursa, Kancelarije za evropske integracije) što je pored izrade samog akta podrazumijevalo i izradu dodatnih dokumenata kao što su: Obrazloženja, Rezimei, Tabele uporednosti -korespodentnosti, Izjave o usklađenosti, RIA obrasce, Klasifikacione obrasce. Ministarstvo poljoprivrede, šumarstva i vodoprivrede je tako pripemljene akte dostvaljalo Vladi na usvajanje i konačno, objavljivanje u Službenom listu.

Tokom 2024. godine u sektoru za bezbjednost hrane pripremljeni su i objavljeni sljedeći propisi, smjernice i preporuke:

|  |  |
| --- | --- |
| R.B | NAZIV PROPISA |
|  | Uredba o izmjeni uredbe o prehrambenim aromama koje se mogu koristiti u i na hrani („Sl. list CG“ br. 14/2024) |
|  | Uredba o izmjeni uredbe o maksimalno dozvoljenim količinama kontaminenata u hrani („Sl. list CG“ br. 14/2024) |
|  | Uredba o izmjeni uredbe o higijeni hrane („Sl. list CG“ br. 14/2024) |
|  | Uredba o izmjeni uredbe o vrstama vitamina i minerala koji se mogu koristiti u proizvodnji suplemenata („Sl. list CG“ br. 14/2024) |
|  | Uredba o izmjeni uredbe posebnim zahtjevima higijene za proizvode životinjskog porijekla tržište („Sl. list CG“ br. 1/202) |
|  | Uredba o izmjeni uredbe o supstancama koje se mogu dodavati hrani za posebne prehrambene potrebe („Sl. list CG“ br. 14/2024) |
|  | Uredba o vitaminima, mineralima i drugim supstancama koje se mogu dodavati hrani („Sl. list CG“ br. 14/2024) |
|  | Pravilnik o posebnim uslovima za regenerisane celulozne folije koje dolaze u kontakt sa hranom, objavljen u (Službenom listu CG", br. 98/2024); |
|  | Pravilnik o izmjeni Pravilnika o načinu vršenja službene kontrole hrane neživotinjskog porijekla i hrane za životinje neživotinjskog porijekla („Sl. list CG“ br. 14/2024); |
|  | Program monitoringa bezbjednosti i kvaliteta hrane („Sl. list CG“ br. 30/2024); |
|  | Preporuke o praćenju prisutnosti Δ9-tetrahidrokanabinola, njegovih prekursora i drugih kanabinoida u hrani (Broj:002/1-310/24-3034 19. jula 2024.godine) |
|  | Preporuke o praćenju nikla u hrani (Broj:002/1-310/24-3041 od 23. jul 2024.godine) |
|  | Smjernice za sprovođenje određenih uslova za zdravstvene tvrdnje utvrđene Zakonom o bezbjednosti hrane i Uredbom o korišćenju zdravstvenih i nutritivnih tvrdnji prilikom označavanja, reklamiranja i prezentacije hrane Broj: (Broj:002/1-310/24-3037 od 3.avgust 2024.godine |
|  | Preporuke o koordinisanim ciljanim kontrolama radi utvrđivanja raširenosti prevarnih praksi za određene kategorije hrane stavljene na tržište (Broj:002/1-310/24-3035 od 17.jula 2024.godine |

Sektor za bezbjednost hrane je u izvještajnom periodu, u skladu sa Planom rada Vlade za 2024.godinu, pripremio i dostavio Ministarstvu poljoprivrede, šumarstva i vodoprivrede radi slanja Vladi na usvajanje.

Vlada je polovinom decembra 2024.godine usvojila:

1. Sedmi Izvještaj o realizaciji inoviranog Nacionalnog programa za unaprjeđenje objekata za proizvode životinjskog porijekla i objekata za nus proizvode životinjskog porijekla;
2. Šesti izvještaj o realizaciji Nacionalnog programa za unaprjeđenje kvaliteta sirovog mlijeka sa planom za postupanje sa neusaglašenim sirovim mlijekom (za period 1. novembra 2023.godine-1. novembra 2024.godine) i
3. Peti godišnji izvještaj o realizaciji Plana upravljanja nusproizvodima životinjskog porijekla koji nijesu namijenjeni ishrani ljudi sa akcionim planom za period novembar 2023.-novembar 2024);
4. Inovirani Plan upravljanja nus proizvodima životinjskog porijekla koji nijesu namjenjeni ishrani ljudi sa Akcionim planom.

Nakon usvajanja i donošenja zaključaka ovi dokumenti su prevedeni I dostavljeni Evropskoj Komisiji.

U skladu sa zakonskom obavezom, Sektor za bezbjednost hrane je sproveo sve neophodne aktivnosti za sprovođenje Programa mjera bezbjednosti hrane i hrane za životinje za 2024. godinu („Sl. list CG“ br. 3o/2024). Ovim programom utvrđuju se mjere za praćenje bezbjednosti hrane i hrane za životinje na osnovu pojedinačnih monitoringa: prisutnosti rezidua nedozvoljenih supstanci, veterinarskih ljekova radi praćenja poštovanja karence, ostalih supstanci i kontaminanata životine sredine u živim životinjama, njihovim izlučevinama, tjelesnim tečnostima, tkivima, proizvodima životinjskog porijekla, hrani za životinje i vodi za napajanje životinja, upotrebe antimikrobnih sredstava, pesticida u hrani, prisutnosti nitrata u lisnatom povrću, mikrobioloških kriterijuma u hrani, bezbjednosti školjki, kontaminanata u hrani, akrilamida u određenim kategorijama hrane, supstanci čija je upotreba ograničena (trans masnih kisjelina, osim onih koje se prirodno pojavljuju u mastima životinjskog porijekla), nepoželjnih supstanci u hrani za životinje; kvaliteta i sadržaja soli u pekarskim proizvodima i proizvodima životinjskog porijekla; kvaliteta maslina i maslinovog ulja; kvaliteta meda; kvaliteta/sastava hrane i načina pružanja informacija potrošačima o hrani; prisustnosti genetski modifikovanog materijala u hrani i hrani za životinje, bezbjednosti predmeta i materijala koji dolaze u kontakt sa hranom radi provjere usaglašenosti hrane, hrane za životinje i predmeta i materijala koji dolaze u kontakt s hranom sa propisanim zahtjevima bezbjednosti i kvaliteta.

Programom se utvrđuju vrste opasnosti u hrani, uslovi i način sprovođenja monitoringa, način uzimanja uzoraka, metode laboratorijskih ispitivanja, organi/organizacije koje sprovode monitoring, sredstva za finansiranje programa, mjere koje se preduzimaju u slučaju utvrđivanja prisutnosti opasnosti u hrani i hrani za životinje, drugi podaci od značaja za sprovođenje programa u prethodnom periodu i povezane aktivnosti i radnje u cilju utvrđivanja uzroka i porijekla neusaglašenosti.

Sredstva za sprovođenje Programa mjera bezbjednosti hrane i hrane za životinje za 2024. godinu obezbijeđena su na izdatku 414-9 – Ostale usluge u iznosu od 400.500,00€ (opšti prihodi budžeta - Uprava za bezbjednost hrane, veterinu i fitosanitarne poslove (organizacioni kod 41107), Program Poljoprivreda (programski kod 16 002, Potprogram Bezbjednost hrane, veterina i fitosanitarni poslovi (programski kod 16 002 005), Aktivnost Monitoring bezbjednosti hrane (programski kod 16 002 005 002).

Troškovi iskazani po pojedinim programima predstavljaju projektovane vrijednosti. U dostavljenom uzorku mogu se vršiti ispitivanja po jednom ili više programa. Za izvršenje programa odgovoran je Uprava)i ovlašćena/e laboratorija/e.

**IZVRŠAVANJE ZAKONA**

Zakonom o bezbjednosti hrane („Sl. list CG“, br. 57/15) definisano je da je subjekat u poslovanju hranom ili hranom za životinje dužan da djelatnost proizvodnje, prerade i/ili distribucije hrane ili hrane za životinje obavlja samo u registrovanim odnosno odobrenim objektima i da se ovi objekti upisuju se u Centralni registar registrovanih, odnosno odobrenih objekata koji vodi Uprava.

Pravilnikom o načinu upisa i vođenju Centralnog registra registrovanih odnosno odobrenih objekata za proizvodnju, preradu i distribuciju hrane ("Sl. list CG", br. 39/17) i Pravilnikom o načinu upisa i vođenju Centralnog registra registrovanih odnosno odobrenih objekata za proizvodnju, preradu i distribuciju hrane za životinje ("Sl. list CG", br. 115/22) definisane su djelatnosti poslovanja hranom i hranom za životinje koje podliježu odobravanju i djelatnosti koje podliježu registraciji. Subjekat u poslovanju hranom ili hranom za životinje, prije otpočinjanja obavljanja djelatnosti, dužan je da za objekat u kojem obavlja djelatnost koja podliježe registraciji podnese zahtjev za upis u Registar registrovanih objekata koje vodi Upravi.

Subjekat u poslovanju hranom ili hranom za životinje ne smije započeti obavljanje djelatnosti u objektu u kojem se obavlja djelatnost koja podliježe odobravanju, bez prethodno izvršenog komisijskog pregleda, koji se vrši na osnovu podnijetog zahtjeva za odobravanje objekta.

**5.1 Odobravanje objekata za hranu**

Na osnovu podnijetih zahtjeva od strane subjekata u poslovanju hranom koji obavljaju djelatnosti koje podliježu odobravanju u 2024. godini, izdato je 6 rješenja o odobravanju djelatnosti poslovanja hranom životinjskog porijekla, 35 rješenja o odobravanju obavljanja djelatnosti poslovanja hranom neživotinjskog porijekla i 1 rješenje o odobravanju djelatnosti poslovanja hranom za životinje, a na osnovu prethodno sprovedenog komisijskog pregleda i utvrđivanja ispunjenosti propisanih infrastrukturnih i drugih zahtjeva.

**Tokom 2024. godine odobreno je 35 objekata za proizvodnju, preradu i distribuciju hrane neživotinjskog porijekla i to:**

|  |  |
| --- | --- |
| Djelatnost koja se obavlja u objektu | Ukupan broj objekata za hranu neživotinjskog porijekla |
| Proizvodnja vina i alkoholnih pića | 10 |
| Proizvodnja bezalkoholnih pića | 1 |
| Proizvodnja piva | 1 |
| Prerada voća, povrća, pečurki i aromatičnog bilja | 7 |
| Proizvodnja pekarskih prizvoda | 5 |
| Proizvodnja kolača i sladoleda | 5 |
| Proizvodnja ulja | 3 |
| pakovanje/prepakivanje/skladištenje i prodaja na veliko hrane neživotinjskog porijekla | 3 |
| UKUPNO | **35** |

**Tokom 2024. godine odobren je 1 objekat za proizvodnju, preradu i distribuciju hrane za životinje :**

|  |  |
| --- | --- |
| Djelatnost koja se obavlja u objektu | Ukupan broj objekata za hranu za životinje |
| Pogon za proizvodnju suncokretovog ulja i pogače za ishranu životinja | 1 |
| UKUPNO | **1** |

**5.2 Registracija objekata**

Na osnovu podnijetih zahtjeva od strane subjekata u poslovanju hranom koji obavljaju djelatnosti koje podliježu registraciji nakon primarne proizvodnje u 2024. godini, izdato je 1435 rješenja o upisu u registar registrovanih objekata u kojima se obavlja djelatnost proizvodnja, prerada i distribucija hrane neživotinjskog porijekla, od kojih je:

* 1305 rješenja o upisu u registar registrovanih objekata za proivodnju, preradu i distribuciju hrane neživotinjskog porijekla (ugostiteljski objekti; objekti za prodaju na malo i veliko hrane, objekti javne ishrane);
* 130 rješenja o izmjeni i dopuni rješenja o upisu u registar registrovanih objekata za proivodnju, preradu i distribuciju hrane neživotinjskog porijekla (ugostiteljski objekti; objekti za prodaju na malo i veliko hrane, objekti javne ishrane);

Na osnovu podnijetih zahtjeva od strane subjekata u poslovanju hranom koji obavljaju djelatnosti koje podliježu registraciji na nivou primarne proizvodnje i prerade primarnih proizvoda, u 2024. godini, izdato je:

* 338 rješenja o upisu u registar primarnih proizvođača hrane biljnog porijekla na nivou primarne proizvodnje;
* 675-o upisu u registar registrovanih objekata hrane životinjskog porijekla na nivou primarne proizvodnje (med, školjke, riba, jaja);
* 826 rješenja o izmjeni i dopuni rješenja o upisu u registar primarnih proizvođača hrane na poljoprivrednim gazdinstvima koji vrše preradu primarnih proizvoda životinjskog porijekla isključivo od sopstvenih sirovina (prerada mlijeka na gazdinstvu);
* 100 rješenja o upisu u registar primarnih proizvođača hrane na poljoprivrednim gazdinstvima koji vrše preradu primarnih proizvoda životinjskog porijekla isključivo od sopstvenih sirovina (prerada mlijeka na gazdinstvu);
* 25 rješenja o upisu u registar primarnih proizvođača hrane na poljoprivrednim gazdinstvima koji vrše preradu primarnih proizvoda biljnog porijekla isključivo od sopstvenih sirovina

Na osnovu podnijetih zahtjeva od strane subjekata u poslovanju hranom za životinje koji obavljaju djelatnosti koje podliježu registraciji, u 2024. godini, izdato je 7 rješenja o upisu u registar registrovanih objekata za uvoz, skladištenje i veleprodaju hrane za životinje i 3 rješenja o izmjeni rješenja registrovanih objekata za uvoz, skladištenje i veleprodaju hrane za životinje.

Na osnovu podnijetih zahtjeva od strane subjekata u poslovanju nusproizvodima životinjskog porijekla koji obavljaju djelatnosti koje podliježu registraciji, u 2024. godini, izdato je 5 rješenja o upisu u registar registrovanih objekata za nusproizvode životinjskog porijekla.

**5.2.1.** U Centralni registar registrovanih objekata za proizvodnju, preradu i distribuciju hrane koje podlliježu registraciji, na dan 31.12.2024. godine, upisano je ukupno 25 327 objekata od kojih je:

* 8 442 objekata u kojima se obavlja djelatnost primarne proizvodnje hrane životinjskog porijekla (pčelinjaci/med, uzgajališta riba i školji, proizvodnja jaja)
* 4354 poljoprivrednih proizvođača hrane biljnog porijekla (njive, voćnjaci, plastenici i dr.)
* 3693 objekata u kojima se obavlja djelatnost prerade sirovog mlijeka na poljoprivrednim gazdinstvima i proizvodnja proizvoda od mlijeka (sir/kajmak)
* 345 objekata u kojima se obavlja djelatnost prerade voća, povrća, žitarica na poljoprivrednim gazdinstvima i proizvodnja prerađenih proizvoda (med, vino, sokovi, džemovi i dr.)
* 8 404 objekta u kojima se obavlja djelatnost prodaje na malo i veliko hrane (trgovina na malo i veliko, ugostiteljstvo, objekti javne ishrane)
* 89 objekta u kojima se obavlja djelatnost uvoz, skladištenje i prodaja na veliko hrane za životinje.

**Tabelarni prikaz registrovanih objekata za hranu na dan 31.12. 2024. godine**

|  |  |  |  |
| --- | --- | --- | --- |
| REGISTROVANI OBJEKTI | | Ukupan broj | |
| SEKTOR UGOSTITELJSTVA | Restoran | 1500 | |
| Hotel | 846 | |
| Caffe bar | 1060 | |
| Brza hrana | 540 | |
| Institucionalna kuhinja | 155 | |
| Kafana | 104 | |
| Konoba | 188 | |
| Izletnički brod | 7 | |
| Pečenjara | 20 | |
| Pekara | 640 | |
| Picerija | 300 | |
| Poslastičarnica | 240 | |
| Catering | 29 | |
| Apartmani | 90 | |
| SEKTOR TRGOVINE | Privremeni/pokretni objekti | 205 | |
| Prodaja na malo hrane | 2100 | |
| Prodaja na veliko/skladištenje hrane prodaja na veliko (sa i/ili bez temperaturnog režima) | 380 | |
|  | Prodaja na veliko hrane za životinje | 89 | |
| PRIMARNA PROIZVODNJA I PRERADA | **Primarna proizvodnja hrane biljnog porijekla** | | |
| (voće, povrće, žitarice, pečurke) | 4354 | |
| **Primarna proizvodnja hrane životinjskog porijekla** | | |
|   riba | 26 | |
|   jaja | 149 | |
|   med | 8244 | |
|   školjke | 23 | |
| **Proizvodnja i prerada hrane na polj. gazdinstvima od sopstvenih sirovina** | | |
|   proizvodi od mlijeka | 3693 | |
|   voće, povrće, aromatično bilje | 345 | |
| 25.327 objekata | | |

Grafik br.1 – Prikaz registrovanih objekata za hranu

**5.2.2 Tokom 2024. godine odobren je 1 objekat za proizvodnju, preradu i distribuciju hrane za životinje -**za proizvodnju suncokretovog ulja i pogače za ishranu životinja u Danilovgradu.

Na osnovu podnijetih zahtjeva od strane subjekata u poslovanju hranom za životinje koji obavljaju djelatnosti koje podliježu registraciji, u 2024. godini, izdato je 7 rješenja o upisu u registar registrovanih objekata za uvoz, skladištenje i veleprodaju hrane za životinje i 3 rješenja o izmjeni rješenja registrovanih objekata za uvoz, skladištenje i veleprodaju hrane za životinje.

Na osnovu podnijetih zahtjeva od strane subjekata u poslovanju nusproizvodima životinjskog porijekla koji obavljaju djelatnosti koje podliježu registraciji, u 2024. godini, izdato je 5 rješenja o upisu u registar registrovanih objekata za nusproizvode životinjskog porijekla.

U Centralni registar registrovanih objekata za proizvodnju, preradu i distribuciju hrane za životinje koje podlliježu registraciji, na dan 31.12.2024. godine, upisano je ukupno 89 objekta u kojima se obavlja djelatnost uvoz, skladištenje i prodaj na veliko hrane za životinje.

* 1. **Praćenje neusaglašenih, privremeno odobrenih objekata za hranu životinjskog porijekla (kategorija III)**

Zakonom o bezbjednosti hrane („Sl. list CG“, br. 57/15) definisani su uslovi i postupak za unaprjeđenje objekata za hranu odobrenih prema ranije važećim propisima i stvoreni su preduslovi za uspostavljanje i organizaciju službene kontrole hrane i hrane za životinje u skladu sa EU pravilima kontrole primjenom različitih kontrolnih metoda i tehnika. U 2017. godini donijet je Nacionalni program za unaprjeđenje objekata za proizvode životinjskog porijekla i objekata za nusproizvode životinjskog porijekla (u daljem tekstu: NPUO). U NPUO koji je Vlada usvojila predstavljeni su objekti koji su usaglašeni sa EU zahtjevima i imaju trajna odobrenja za obavljanje djelatnosti, kao i objekti koji nijesu usaglašeni sa EU zahtjevima i imaju privremena odobrenja za obavljanje djelatnosti, nakon prethodno dostavljenih i odobrenih planova unaprjeđenja od strane Uprave za bezbjednost hrane, veterinu i fitosanitarne poslove. Svim objektima je dodijeljen veterinarski kontrolni broj. Privremena odobrenja su izdata do krajnjeg roka za otklanjanje neusaglašenosti utvrđenog u odobrenom Planu unaprjeđenja za svaki objekat pojedinačno. Ovi objekti, sa privremenim odobrenjem za obavljanje djelatnosti, svoje proizvode mogu stavljati na tržište Crne Gore i tržišta trećih zemalja.

**Objekti kategorije III (neusaglašeni sa EU zahtjevima, sa odobrenim Planovima unaprjeđenja objekata)** su predmet praćenja unaprjeđenja po Nacionalnom programu za unaprjeđenje objekata za proizvode životinjskog porijekla i objekata za nusproizvode životinjskog porijekla, od usvajanja programa, 2017.godine, do usaglašavanja svih objekata koji su u procesu praćenja. U NPUO data je strategija i Plan unaprjeđenja sa rokovima za otklanjanje neusaglašenosti za svaki pojedinačni objekat iz kategorije III, objekti neusaglašeni sa EU zahtjevima.

Radna grupa za praćenje, koordinaciju i procjenu efikasnosti procesa unaprjeđenja objekata je krajem 2019. godine, nakon evaluacije dostavljenih izvještaja inspektora o sprovedenim kontrolama neusaglašenih objekata i stepena otklanjanja nepravilnosti po Planovima unaprjeđenja ocijenila da je neophodno stvoriti uslove za nastavak poslovanja ovih objekata i dalje korišćenje dostupnih sredstava podrške (IPARD) jer i dalje, određeni broj subjekata nije uspio u potpunosti da završi aktivnosti u skladu sa rokovima datim u planovima unaprjeđenja. Najčešći razlog za neizvršavanje planiranih aktivnosti, odnosno neotklanjanje neusaglašenosti, je nedostatak finansijskih sredstava za investicije u infrastrukturu.Uprava za bezbjednost hrane, veterinu i fitosanitarne poslove–Sektor za bezbjednost hrane je inicirao donošenje nove Odluke o produženju rokova za otklanjanje neusaglašenosti u odobrenim objektima za hranu.

Ponovnom analizom stanja neusaglašenih objekata i stepena otklanjanja nepravilnosti po Planovima unaprjeđenja krajem 2023 godine, ocijenjeno je da se sve utvrđene nepravilnosti u ovim objektima ne mogu otkloniti u datim rokovima, naročito one koje zahtijevaju veća ulaganja (rekonstrukcija objekata u smislu funkcionalnog povezivanja postojećih prostorija prema tehnološkom toku proizvodnog procesa, kupovina opreme, ugradnja rashladnih sistema i dr.). Jasno je da subjekti nijesu realno predvidjeli ograničenja za otklanjanja nepravilnosti a dodatno je pojava Covid epidemija i zaraznih bolesti životinja (afrička kuga svinja) dovela do ograničavanja prometa proizvoda iz pojedinih objekata. Shodno navedenom subjekti su se sada našli u situaciji da pojedinim objektima ističu privremena odobrenja (8 objekata) u 2024 godini a ostalim do kraja 2025 godine.

Obzirom da je neophodno i dalje obezbijediti pravne preduslove za dalje poslovanje ovih objekata i dalje korišćenje dostupnih sredstava podrške kroz Mjere IPARD programa a koje su i opredijeljene za unaprjeđenje objekata za hranu u cilju dostizanja EU standard, Uprava–Sektor za bezbjednost hrane je inicirala donošenje nove Odluke o produženju rokova za otklanjanje neusaglašenosti u odobrenim objektimarazvrstanim u kategoriju III. Dodatno, rokovi za usaglašavanje objekata nijesu ograničeni propisima na snazi te je opravdano subjektima dati mogućnost za nastavak poslovanja i postupno usaglašavanje objekata i korišćenje dostupnih sredstva.

Ministar poljoprivrede i ruralnog razvoja je uvažavajući razloge i značaj očuvanja i povećavanje proizvodnje hrane donio novu ***Odluku o produženju rokova za otklanjanje neusaglašenosti u odobrenim objektima za hranu razvrstanim u kategoriju III broj 02-310/24-5093/1 od 15.05.2024 godine.***

**U skladu sa ovom Odlukom definisano je da:**

* Subjekat u poslovanju hranom kojem je na osnovu odobrenog Plana unaprjeđenja objekta izdato privremeno odobrenje za obavljanje djelatnosti sa rokom važenja do 30.06.2024, 31.07.2024, 20.10.2024, 05.11.2024 i 31.12.2024. godine, a koji nije u mogućnosti da do ovih datuma otkloni sve neusaglašenosti predviđene Planom unaprjeđenja, dužan je da, u skladu sa datumima važenja privremenih rješenja podnese Upravi za bezbjednost hrane, veterinu i fitosanitarne poslove zahtjev za produženje rokova u prethodno odobrenom Planu unaprjeđenja, sa novim datumima otklanjanja pojedinih neusaglašenosti i datumom konačnog završetka unaprjeđenja objekata.
* Subjekat kojem je na osnovu odobrenog Plana za unaprjeđenje objekata izdato privremeno odobrenje za obavljanje djelatnosti sa rokom važenja od 31. decembra 2025, godine, a koji nije u mogućnosti da do ovog datuma otkloni sve neusaglašenosti predviđene Planom unaprjeđenja, dužan je da u periodu od 1. februara 2025. godine do 1. septembra 2025. godine podnese Upravi zahtjev za produženje rokova u odobrenom Planu unaprjeđenja, sa novim datumima otklanjanja pojedinih neusaglašenosti i datumom konačnog završetka unaprjeđenja objekata.

**Krajnji rok za otklanjanje neusaglašenosti je 31. decembar 2030. godine.**

U izvještajnom periodu od od 01. decembra 2024. godine do 01. decembra 2024. godine sprovođen je nadzor i kontrola objekata razvrstanih u kategoriju III u skladu sa Odlukom o načinu praćenja sprovođenja unaprjeđenja objekata u poslovanju hranom od 09.03.2016 godine i Procedurom za sprovođenje praćenja aktivnosti subjekata u poslovanju hranomu u vezi otklanjanja neusaglašenosti i poštovanja rokova utvrđenih planom unaprjeđenja (monitoring neusaglašenih objekata koja je sastavni dio ove odluke.

Usaglašenost objekata za proizvode životinjskog porijekla 1. decembra 2024. godine

|  |  |  |  |
| --- | --- | --- | --- |
| **Djelatnost** | **Usaglašeni sa EU zahtjevima** | **Neusaglašeni sa EU zahtjevima** | **Ukupno** |
| klanice-papkari | 7 | 11 | 18 |
| klanice-živina | 3 | 0 | 3 |
| mesne prerađevine | 1 | 0 | 1 |
| prerada mesa | 10 | 14 | 24 |
| obrada crijeva | 1 | 0 | 1 |
| prerada mlijeka | 12 | 10 | 22 |
| proizvodi ribarstva | 1 | 0 | 1 |
| centri za školjke | 2 | 0 | 2 |
| pakovanje jaja | 3 | 1 | 4 |
| Opšte djelatnosti (skladištenje, narezivanje i pakovanje) | 35 | 8 | 43 |
| **UKUPNO** | **75** | **44** | **119\*** |

**\*Napomena:** Pojedini objekti su prestali sa radom i obavijestili Upravu o prestanku obavljanja djelatnosti u skladu sa zakonom tokom 2024 godine.

**Uporedni prikaz usaglašenih objekata za proizvode životinjskog porijekla od 2014. godine do kraja 2024 godine**

|  |  |  |  |  |  |  |
| --- | --- | --- | --- | --- | --- | --- |
| **DjelatnostI/**  **sektori** | **Potpuno usaglašeni sa EU zahtjevima 2014.** | **Potpuno usaglašeni sa EU zahtjevima 2018.** | **Potpuno usaglašeni sa EU zahtjevima 2021.** | **Potpuno usaglašeni**  **sa EU zahtjevima 2022.** | **Potpuno usaglašeni**  **sa EU zahtjevima 2023.** | **Potpuno usaglašeni**  **sa EU zahtjevima 2024.** |
| Sektor mesa | 2 | 13 | 17 | 21 | 22 | 22 |
| Sektor mlijeka | 0 | 10 | 10 | 11 | 11 | 12 |
| Sektor ribarstva | 1 | 6 | 7 | 6 | 6 | 3 |
| Ostalo (jaja, skladišta) | 0 | 34 | 34 | 33 | 34 | 38 |
| **Ukupno** | **3** | **63** | **68** | **71** | **73** | **75** |

Generalno posmatrano, evidentno je unaprjeđenje objekata u prethodnom periodu u odnosu na presjek stanja objekata koji je dostavljen Evropskoj komisiji krajem 2014. godine, kada su samo 3 objekta bila u potpunosti usaglašena sa EU zahtjevima. Zahvaljujući činjenici da je Poglavlje 12 otvoreno i da je na taj način Crna Gora dobila dodatne smjernice i podršku EU, u cilju potpunog usaglašavanja sa standardima EU, proces usaglašavanja objekata je značajno dobio na zamahu.

***Činjenica da je za deset godina sa EU zahtjevima usaglašeno 75 objekata za proizvodnju proizvoda životinjskog porijekla, govori u prilog tome da su sve aktivnosti nadležnih organa, kako u dijelu stvaranja pravnih preduslova, planiranja i donošenja stručnih i pravovremenih odluka doprinijele prvenstveno nastavku poslovanja ovih objekata bez ograničenja, korišćenju dostupnih podrški (IPARD), povećavanju proizvodnje hrane i izvozu hrane na tržišta trećih zemalja i na tržište EU.***

***Dodatno, značajno je unaprijeđen nivo obučenosti i poznavanje subjekata u poslovanju hranom sa novo usvojenim nacionalnim pravilima, potpuno usaglašenim sa EU standardima u ovoj oblasti što doprinosi značajno boljem*** nivou pripremljenosti subjekata za sigurno i održivo poslovanje i nakon pristupanja Crne Gore EU.

Sve ove aktivnosti su sprovedene na način koji je mjerljiv. Rezultat tih aktivnosti, kao i saradnja sa subjektima u poslovanju hranom koji su sa svoje strane pokazali veliku odgovornost i posvećenost je 73 potpuno usaglašen objekat sa EU standardima što je vrijedno pažnje posebno sa aspekta očuvanja i povećanja proizvodnje hrane životinjskog porijekla u Crnoj Gori, za domaće i evropsko tržište. **Subjekti u poslovanju hranom životinjskog porijekla su najzastupljeniji korisnici IPARD programa**, Mjera 3 -Prerada, najčešće za investicije za rekonstrukciju i opremanje objekata po Planovima unaprjeđenja.

1. **PROJEKTNE AKTIVNOSTI**

MIDAS 2- Drugi Projekat institucionalnog razvoja i jačanja poljoprivrede Crne Gore Sektor za bezbjednost hrane je kontinuirano i blagovremeno izvršavao poslove u cilju realizacije svih aktivnosti definisanih Komponentom 2 - Podrška za bezbjednost hrane, veterinu i fitosanitarne poslove. Potkomponenta 2.1: Sigurno upravljanje nusproizvodima životinjskog porijekla (ABP).

U skladu sa zaključcima Vlade (akt 04-6327/7, od 9. decembra 2021. godine), Ministarstvo finansija i socijalnog staranja je u saradnji sa Ministarstvom poljoprivrede, šumarstva i vodoprivrede, Svjetskoj Banci u decembru 2021. godine zvanično podnijelo zahtjev za restrukturiranje MIDAS 2 projekta. Ovaj zahtjev je odobren u junu 2022. godine i alocirana su sredstva za izgradnju postrojenja za preradu nus proizvoda životinjskog porijekla u okviru MIDAS 2 projekta i produženo je vrijeme trajanja projekta do juna 2025. godine, kako bi bilo vremena da se ovo postrojenje izgradi.

Ministarstvo poljoprivrede, šumarstva i vodoprivrede je 21. februara 2023 godine, uputilo dopis broj 04-312/23-1545 na adrese devet opština/lokalnih samouprava (Podgorica, Nikšić, Danilovgrad, Tuzi, Kolašin, Mojkovac, Berane, Pljevlja, Bijelo Polje) sa molbom razmatranja mogućnosti za ustupanje lokacije za izgradnju postrojenja za preradu nus proizvoda životinjskog porijekla koji nijesu namijenjeni ishrani ljudi.

Opština Nikšić je 28. aprila 2023. godine, pozitivno odgovorila (broj dopisa: 02-031-634/1) na dopis Ministarstva poljoprivrede, šumarstva i vodoprivrede, dok su ostale opštine odgovorile ili negativno ili nijesu poslale odgovor. Opština Nikšić je ponudila dvije lokacije za izgradnju postrojenja: Lokacija KO Straševina (Brlja), površine 2.000m2 i Lokacija u Industrijskoj zoni Gračanica (Lokacija L6), površine 19.923 m2.

Predmetne lokacije su posjećene od strane predstavnika MIDAS 2 projekta i nakon obilaska konstatovano je da predložena lokacija u Industrijskoj zoni Gračanica (Lokacija L6), katastarskih parcela 4586 KO Nikšić i 4301 KO Kličevo, površine 19.923 m2 u potpunosti odgovara potrebama kako sa aspekta planske dokumentacije, infrastrukture tako i sa aspekta namjene. Vlasnik predmetne parcele je država Crna Gora, a pravo upravljanja ima Opština Nikšić.

09. aprila 2024 godine objavljena je u Službenom listu Crne Gore - Opštinski propisi broj 20/2024 usvojena Odluka o vraćanju prava raspolaganja na zemljištu Vladi Crne Gore za potrebe izgradnje objekta od javnog interesa – postrojenja za preradu nusproizvoda životinjskog porijekla koji nijesu namjenjeni ishrani ljudi. Na ovaj način su se stvorili pravni preduslovi za zvaničnu promjenu lokacije za izgradnju postrojenja za preradu nusproizvoda životinjskog porijekla i samim tim nastavak neophodnih aktivnosti na izradu studije uticaja na životnu sredinu i društvo i pripremu dokumentacije za projektovanje postrojenja.

18.aprila 2024 godine Vlada Crne Gore je na 26. sjednici usvojila Informaciju o promjeni lokacije za izgradnju postrojenja za preradu nusproizvoda životinjskog porijekla bez rasprave.

4. oktobra 2024. godine shodno zaključku Vlade Crne Gore broj 08-312/24-1034/2 od 12. marta 2024 godine, Ministarstvo poljoprivrede, šumarstva i vodoprivrede je formiralo Novu radnu grupu za praćenje implementacije aktivnosti na izgradnji postrojenja i sveobuhvatnog sistema za nesmetano uklanjanje nusproizvoda životinjskog porijekla. Radnu grupu čine predstavnici: Ministarstva poljoprivrede, šumarstva i vodoprivrede (predsjednik) i Uprave za bezbjednost hrane, veterinu i fitosanitarne poslove, Ministarstva turizma, ekologije, održivog razvoja i razvoja sjevera, Ministarstva prostornog planiranja, urbanizma i državne imovine, Ministarstva finansija, Ministarstva ekonomskog razvoja, Opštine Nikšić (dva predstavnika) i MIDAS 2 projekta (članovi).

2. septembra 2024.godine Ministarstvo poljoprivrede, šumarstva i vodoprivrede je raspisalo tendere za Izradu idejnog projekta, tenderske dokumentacije, geotehničkih istraživanja, reviziju glavnog projekta i nadzor građevinskih radova za postrojenje za preradu nusproizvodaživotinjskog porijekla (ABP) u Crnoj Gori, Pripremu procjene uticaja na životnu sredinu i društvo za izgradnju i rad postrojenja za preradu nusproizvoda životinjskog porijekla (ABP) u Crnoj Gori i Kampanju podizanja svijesti o razvoju održivog sistema upravljanja nusproizvodima životinjskog porijekla (ABP) u Crnoj Gori.

Opština Nikšić je dana 17.decembra 2024 godine dostavila Ministarstvu poljoprivredi, šumarstva i vodoprivrede zahtjev MZ Ozrinići upućen Opštini Nikšić u kojem MZ Ozrinići obavještavaju Opštinu Nikšić da je Savjet MZ Ozrinići jednoglasno usvojio odluku dana 5.decembra 2024 godine da se svi mještani sela Ozrinići protive izgradnji postrojenja za preradu nusproizvoda životinjskih ostataka i da se razmatri pitanje premještaja postrojenja na drugu lokaciju. Ukoliko se ne izađe u susret njihovoj odluci moraće da preduzmu radikalnije mjere.

Vlada Crne Gore je razmotrila i usvojila Godišnji izvještaj o realizaciji plana upravljanja nusproizvodima životinjskog porijekla koji nijesu namjenjeni ishrani ljudi sa akcionim planom (period od 1. decembra

2023.godine do 1. decembra 2024. godine).

Uprava za bezbjednost hrane, veterinu i fitosanitarne poslove je donijela Inovirani plan upravljanja nusproizvoda životinjskog porijekla koji nijesu namjenjeni ishrani ljudi u periodu od 2025 do 2030 godine.

Realizacijom ovog projekta planirano je uspostavljanje službenog, sveobuhvatnog sistema kontrole za sigurno odlaganje i/ili preradu nusproizvoda životinjskog porijekla (ABP). Realizacija aktivnosti po ovom projektu je podrška za ispunjavanje mjerila u okviru Poglavlja 12 (Bezbjednost hrane, veterinarska i fitosanitarna politika).

1. **SPROVOĐENJE INSPEKCIJSKOG NADZORA U 2024.GODINI - INSPEKCIJA ZA HRANU**

U skladu sa planom kontrola i nadležnostima i ovlašćenjima utvrđenim zakonima inspektori za hranu su tokom 2024. godine vršili inspekcijski nadzor nad objektima za obradu, preradu, pripremu, usluživanje, distribuciju, ketering i promet hrane i hrane za životinje.

Službene kontrole sprovođene su u skladu sa: Godišnjim planom službene kontrole odobrenih i registrobvanih objekata za proizvodnju, preradu i distribuciju hrane životinjskog porijekla; Godišnjim planom službene kontrole odobrenih i registrovanih objekata za proizvodnju, preradu i distribuciju hrane eživotinjskog porijekla; Godišnjim planom službene kontrole odobrenih i registrobvanih objekata za proizvodnju, preradu i distribuciju hrane za životinje; Programom mjera bezbjednosti hrane za 2024.godinu, Akcionim planom kontrole u ljetnjoj turističkoj sezoni 2024. godine, po prijavama, peticijama potrošača, RASSF notifikacijama., prijavama epidemioloških službi o sumnji na trovanje hranom.

Predmet inspekcijskog nadzora su svi registrovani ili odobreni objekti, upisani u Centralni registar objekata za hranu Uprave za bezbjednost hrane, veterinu i fitosanitarne poslove. To su pored objekata iz primarne proizvodnje (ribnjaci, farme, njive, voćnjaci, staklenici i dr.) i svi odobreni objekti za proizvodnju i preradu mesa i proizvodnju mljevenog mesa, prerađevina i proizvoda od mesa, preradu mlijeka, obradu i preradu proizvoda ribarstva, sakupljanje, pakovanje i obradu školjki, sakupljanje i pakovanje jaja, preradu i obradu proizvoda biljnog porijekla (proizvodnja vode, dodataka ishrani, brašna, hleba, peciva i kolača, začina, čajeva, alkoholnih i bezalkoholnih pića, maslinovog ulja, sirila, sirćeta, , parirodne izvorske i mineralne vode, uključujući i objekte za skladištenje i prodaju na veliko hrane sa temperaturnim ili bez temperaturnog režima i objekte za prodaju na malo hrane (ketering, prodavnice/supermarketi, pijace).

Registar registrovanih i odobrenih objekata za proizvodnju, preradu i distribuciju hrane dostupan je na internet stranici Uprave, [www.upravazabezbjednosthrane.gov.me](http://www.upravazabezbjednosthrane.gov.me)

Učestalost nadzora, metode i tehnike kontrole (pregled, inspekcija, monitoring) kao i predmet kontrole određeni su u skladu sa analizom rizika pri čemu su uzeti u obzir sljedeći kriterijumi: vrste hrane, količine stavljene u promet - iz uvoza i domaće proizvodnje, porijeklo, zastupljenost u ishrani i dr, kao i rezultati nadzora iz prethodne godine.

Efektivnost sprovođenja inspekcijskog nadzora nad hranom stavljenom na tržište uslovljena je dobrom procjenom rizika i blagovremenim eliminisanjem potencijalnih opasnosti po zdravlje potrošača. Iskustvo iz ranijeg perioda potvrdjuje da se primjenom preventivnih i korektivnih mjera postiže cilj nadzora – obezbijeđivanje uslova za promet i stavljanje na tržište bezbjedne hrane a samim tim i visok nivo zaštite zdravlja potrošača. Dodatno, postižu se efektivne kontrole sa vidljivim, mjerljivim učincima. Svakako, u svim slučajevima kada se utvrde neusaglašenosti takvog obima da predstavljaju direktnu opasnost za zdravlje potrošača preduzimaju se najstrožije mjere kao što su privremena zabrana obavljanja djelatnosti do otklanjanja utvrđenih nepravilnosti i dr.(pokretanje prekršajnih postupaka, izdavanje prekršajnih naloga /novčane kazne). U cilju unaprjeđenja efektivnosti i ujednačenosti rada inspektora i ovlašćenih lica, sa posebnim akcentom na postizanje ciljeva kontrole, izrađeni su pomoćni alati za efikasan nadzor: kontrolne liste; procedure za postupanje po inicijativama, izvještavanje o preduzetim mjerama; postupanje u slučajevima prijave sumnje na trovanje hranom i način koordinacije sa epidemiološkim službama na centralnom nivou i na nivou područnih jedinica.

Cilj sprovođenja inspekcijskog nadzora je utvrđivanje da li subjekti u poslovanju hranom izvršavaju propisane obaveze tokom obavljanja registrovane ili odobrene djelatnosti a koji se prvenstveno odnose na: zahtjeve higijene (uređenje prostorija, oprema za čuvanje hrane, opremu za obradu, pripremu i usluživanje hrane, oprema za pranje ruku/hrane, snadbijevanje vodom, odvođenje otpadnih voda iz objekta, uklanjanje i rukovanje otpadom od hrane, lična higijena i zdravlje zaposlenih lica) u bilo kojoj fazi prerade, proizvodnje i distribucije hrane i da li sprovode sve propisane postupke kojim se obezbjeđuje da se na tržište stavi samo bezbjedan proizvod, propisno upakovan i označen.

Pored provjere ispunjenosti navedenih zahtjeva kontrolisano je porijeklo/sledljivost hrane, predmeti i materijali koji dolaze u kontakt s hranom, nutritivne i/ili zdravstvene tvrdnje, rokovi upotrebe i opšta senzorna svojstva hrane zatečene u prometu. Vršena je i provjera bezbjednosti vode, uzimanjem uzoraka za laboratorijski ispitivanje.

Pregled svih uzetih uzoraka hrane i predmeta i materijala koji dolaze u kontakt hrane objavljuje se u Godišnjem izvještaju o laboratorijskom ispitivanju hrane u Crnoj Gori u 2024. koji priprema i objedinjuje Institut za javno zdravlje Crne Gore na osnovu dostavljenih podataka od strane ovlašćenih laboratorija za ispitivanje uzoraka hrane uzetih iz službene kontrole i u sklopu monitoringa. Ovlašćene laboratorije za ispitivanje hrane u Crnoj Gori, akreditovane su i prema obimu akreditacije vrše ispitivanja određenih parametara bezbjednosti hrane. To su:

1. Institut za javno zdravlje Crne Gore (mikrobiološka i fizičko hemijska ispitivanja)
2. Specijalistička veterinarska laboratorija (mikrobiološka ispitivanja hrane životinjskog porijekla I hrane za životinje);
3. Centar za ekotoksikološka ispitivanja (fizičko hemijska ispitivanja, rezidue VMP, pesticida i radioaktivnost, biotoksine u školjkama);
4. Institut za biologiju mora (kvalitet morske vode u oblasti uzgoja školjki/prisutnost i ispitivanja planktona(;
5. Centar za suptropske Kulture Bar – Biotehnički institut Podgorica (kvalitet maslina i maslinovog ulja);
6. Laboratorija za kvalitet i bezbjednost hrane - Univerzitet Donja Gorica Podgorica ( kvalitet meda i melisopalinološka ispitivanja za utvrđivanje autentičnosti meda na osnovu polenskog sastava).

Ovaj izvještaj se objavljuje najkasnije do kraja marta tekuće za prethodnu godinu. Sadrži sve podatke o izvršenim laboratorijskim ispitivanjima svih uzoraka hrane, hrane za životinje i predmeta i materijala koji dolaze u kontakt s hranom uzetih od inspektora za hranu, graničnih veterinarskih inspektora i graničnih fitosanitarnih inspektora iz službenih kontrola, po uspostavljenim monitorinzima i uzorake uzete iz samokontrola subjekata u poslovanju hranom i hranom za životinje. Izvještaj sadrži podatke o vrstama proizvoda, ispitivanim parametrima bezbjednosti i kvaliteta i utvrđenim neusaglašenostima. Podaci iz izvještaja se koriste za dalje planiranje ili eventualne izmjene i dopune postojećih planova službene kontrole i planova monitoring. Pri sprovođenju inspekcijskog nadzora postupano je u skladu sa načelima predostrožnosti, preventivnosti i srazmjernosti uz preduzimanje upravnih mjera u skladu sa utvrđenom neusaglašenošću.

Inspektori su pri sprovođenju nadzora, a naročito u registrovanim objektiama (manjeg rizika) upoznavali subjekte o zahtjevima snabdijevanja, čuvanja i higijenskog rukovanja hranom i pojašnjavali im na koji način treba da ispune zahtjeve, evidentiraju svoje postupke i uspostave i sprovode samokontrolu. Upućivali su ih i na korišćenje Vodiča za dobru higijensku praksu u poslovanju hranom (za sektor trgovine, ugostiteljstva i objekata javne ishrane) donijetim 2017.godine koji je i izrađen kao pomoćni alat subjektima u ispunjavanju propisanih zahtjeva bezbjednosti tokom poslovanja hranom u navedenim sektorima, naročito imajući u vidu značaj, brojnost I rizik ove kategoriji objekata u Crnoj Gori. Vodič je dostupan na internet stranicama Privredne komore Crne Gore, Uprave za bezbjednost hrane, veterine i fitosanitarne poslove i Ministarstva poljoprivrede, šumarstva i vodoprivrede. Vodič sadrži i obrasce obaveznih evidencija.



Nakon usvajanja Programa monitoringa bezbjednosti hrane za 2024 godinu, u skladu sa procjenom rizika, period godine, obimu prometa, kontinuirano su sprovođene aktivnosti i uzimanje uzoraka po pojedinačnim programima monitoringa bezbjednosti hrane : kontrola kvaliteta morske vode u odnosu na prisutnost planktona; kontrola: biotoksina, kontaminenta i mikrobioloških zahtjeva školjki, rezidua (ostataka) veterinarskih ljekova, pesticida, nitrata, kvaliteta i sadržaja soli u hrani, mikrobioloških kriterijuma u hrani, transmasnih kiselina, akrilamida, kvaliteta i sastava hrane i usaglašenost sa zahtjevima propisa o informisanju potrošača o hrani navođenjem tačnih podataka o sastavu, nazivu proizvoda, porijeklu, roku opotrebu, sadržaju alergena itd u cilju zaštite zdravlja potrošača i zaštite potrošača od zabluda i prevara (fraud food).

Nepravilnosti su se najčešće odnosile na: nehigijensko rukovanje hranom tokom obrade, prerade i čuvanja, neodržavanje higijene uređaja, prostorija, opreme, neobezbjeđivanje adekvatnih rashladnih uređaja, neposjedovanje dokaza o zdravlju zaposlenih lica i o porijeklu hrane, nevođenje obaveznih evidencija o dobavljačima hrane, temperaturama obrade i /ili čuvanja hrane, upise u registre za obavljanje djelatnosti proizvodnje i prometa hrane, kao i ne posjedovanje rješenja za obavljanje djelatnosti proizvodnje i prometa hrane izdatog od nadležnog organa i sl.

U izvještajnom periodu ***u unutrašnjoj kontroli****,* ***izvršeno je ukupno 2 616 inspekcijskih kontrola u objektima u kojima se obavlja poslovanje hranom i hranom za životinje****.*

**Zbog utvrđenih nepravilnosti preduzeto je 589 upravnih mjera:**

* 17 rješenja o privremenoj zabrani obavljanja djelatnosti do otklanjanja utvrđenih nepravilnosti;
* 58 rješenja o otklanjanju infrastrukturnih i drugih neusaglašenosti u određenom roku;
* 14 rješenja o zabrani rada licima bez dokaza o zdravstvenoj sposobnosti za rad sa hranom;
* 104 rješenja o stavljanju robe van prometa i uništavanju nebezbjednih namirnica u objektu bilo zbog neadekvatnog održavanja, promijenjenih organoleptičkih svojstava ili neposjedovanje dokumentacije o porijeklu (stavljeno van prometa/uništeno 879 kg hrane);
* 470 rješenja o privremenoj zabrani stavljanja sira u promet sa registrovanih gazdinstava do otklanjanja uzroka neusaglašenosti i ponovnog uzorkovanja;
* 396 ukaza o otklanjanju manjih nepravilnosti u kratkom roku;

**Izrečeno je 295 prekršajnih naloga u iznosu od 108.360€;**

**Podnijeta su 2 zahtjeva za pokretanje prekršajnog posupka.**

**Uložena je jedna žalba inspektora za hranu Vijeću za prekršaje.**

Izvršeno je 578 kontrola izvršenja naloženih mjera iz izvještajnog perioda i kraja 2023.godine (objekata za preradu na na gazdinstvima) .

Tokom 2024. godine po zahtjevu poljoprivrednih proizvođača, vršen je upis novih gazdinstava odnosno objekata na gazdinstvima u Centralni Registar registrovanih objekata za hranu i sprovođena je kontrola izvršenja mjera naloženih krajem 2023.godine. U ovim objektima se vrši proizvodnja i prerada malih količina primarnih proizvoda (bilja – voća i povrća, sokova, džemova, meda, mlijeka, čajeva) isključivo od proizvoda proizvedenih na sopstvenom imanju. Upisom u Registre registrovanih objekata (malih proizvođača hrane na gazdinstvima) značajno je unaprijeđen sistem kontrole “domaće, tradicionalne hrane” i stvoreni su uslovi za stavljanje na tržište ovih proizvoda prodajom na sopstvenom gazdinstvu, na pijacama, maloprodajnim i ugostiteljskim lokalnim objektima. Ova hrana je od posebnog značaja u turističkoj ponudi objekat ugostiteljskih objekata u Crnoj Gori.

Prepoznajući prisutnost i potencijalne rizike od ove vrste hrane, povezane su aktivnosti inspekcijkse kontrole i agrobudetskih mjera u interresornoj saradnji. Uprava je u skladu sa obavezom utvrđenom Agrobudžetom za 2024. godinu Mjera 1.1-3. - Podrška preradi mlijeka na gazdinstvu, izvršila uzimanje uzoraka sira ili kajmaka sa svih registrovanih gazdinstava koji su podnijeli zahtjev Ministarstvu za ostvarivanje premije. Tokom godine ukupno je uzeto 3.916 uzoraka sira radi provjere mikrobiološke ispravnosti (u dva perioda: I dio godine: 2118 uzoraka i II dio godine: 1798 uzoraka). Neusagalašenost je utvrđena u ukupno 470 uzoraka sira/kajmaka, procenat neusaglašenosti je od 2019 do danas sa 18,02 % smanjen na 12 % ).

*Svim gazdinstvima na kojima je utvrđena neusaglašenost proizvoda od mlijeka donijeta su rješenja o privremenoj zabrani stavljanja sira na tržište do otklanjanja uzroka neusaglašenosti (kontrola zdravlja vimena, pojačana higijena muže tokom obrade i čuvanja gotovih proizvoda od mlijeka, ponovno uzorkovanje).*

***U ovoj oblasti ostvaren je veliki napredak i unaprijeđeni su infrastrukturni i higijenski zahtjevi u 2083 objekata za proizvodnju sira i kajmaka na porodičnim poljoprivrednim gazdinstvima.***

**Uvoz hrane neživotinjskog porijkla, u nadležnosti inspekcije za hranu i materijala i predmeta koji dolaze u kontakt sa hranom u 2024.godini**

Tokom 2024.godine izvršen je pregled 22.077 uvezenih pošiljki hrane neživotinjskog porijekla i 5439 pošiljki predmeta i materijala koji dolaze u kontakt sa hranom.

Pregled svake, pojedinačne pošiljke, obuhvata:

* pregled komercijalnih dokumenata, i po potrebi i drugih dokumenata koji prate pošiljku;
* identifikacioni pregled tj. provjeru da li dokumenti koji prate pošiljku odgovaraju proizvodima i sadržaju pošiljke; i
* fizički - organoleptički pregled hrane, kontrolu prevoznog sredstva, pakovanja, označavanja hrane, temperature tokom transporta, uzimanje uzoraka za laboratorijsko ispitivanje.

Od ukupno 22 077 pregledanih pošiljki hrane iz uvoza, za laboratorijska ispitivanja propisanih zahtjeva bezbjednosti (mikrobiologija, kontaminenti, rezidue pesticida,aditivi, sastav/kvalitet/oznaka, radioaktivnost i dr.), uzeto je 2694 uzoraka. Od 5439 pošiljki predmeta i materijala koji dolaze u kontakt sa hranom uzeto je 188 uzoraka.

***Za izvršene preglede pošiljki iz uvoza hrane i predmeta i materijala koji dolaze u kontakt sa hranom*** ***naplaćene su naknade u iznosu od 942.919,47€.***

Od ukupnog broja pregledanih pošiljki iz uvoza hrane neživotinjskog porijekla u nadležnosti inspekcije za hranu, zbog utvrđenih neusaglašenosti sa propisanim zahtjevima bezbjednosti inspektori za hranu su donijeli 32 rješenja o zabrani uvoza pošiljki određenih vrsta hrane.

**Vraćene/uništene pošiljke hrane:**

|  |  |  |  |  |
| --- | --- | --- | --- | --- |
| **Broj posiljki** | **Vrsta kategorija hrane** | **Količina**  **Kg/litara** | **Neusaglašenost** | **Donijeta rješenja o pošiljci** |
| 1 | Aromatizovani napitak | 432 | nijesu navedeni upotrijebljeni adirtivi | vraćanje inoisporučiocu |
| 1 | Sušene kajsije | 259, 2 | povećan sadržaj aditiva | vraćanje inoisporučiocu |
| 5 | Dodaci ishrani (vitamini) | 3.151, 8 | zdavstvene tvrdnje, aditivi, | vraćanje inoisporučiocu |
| 1 | Jodirana morska so | 125.000 | smanjeni sadržaj joda | prenamjena upotrebe |
| 1 | Kuhinjska evaporisana so | 25.000 | povecan sadrzaj joda | vraćanje inoisporučiocu |
| 2 | Sneck proizvodi | 5.152, 6 | povećan sadržaj akrilamida | uništenje |
| 4 | Proizvodi žitarica | 2100, 5 | povećan sadržaj akrilamida | uništenje |
| 1 | Jabukovo sirće | 1.050 | kvalitet | uništenje |
| 1 | Biskviti | 156 | netačni navodi o sastavu proizvoda | vraćanje inoisporučiocu |
| 1 | Biljna pavlaka i nadjev od višnje | 5.841 | povećan sadržaj, zasićenih masnih kiselina i sorbinske kiseline | vraćanje inoisporučiocu |
| 1 | Keks | 4.009, 6 | povećan sadržaj akrilamida | vraćanje inoisporučiocu |
| 2 | Alkoholna pića | 312,5 | netačan navod o vol. jačini alkohola | vraćanje inoisporučiocu |
| 1 | Energetsko gazirano piće | 720 | aditivi | vraćanje inoisporučiocu |
| 1 | Crne misline | 2376 | pesticidi | vraćanje inoisporučiocu |
| 1 | Maslinovo ulje | 14.800 | sastav masnih kiselina | vraćanje inoisporučiocu |
| 1 | Čaj | 48,5 | pesticidi | vraćanje inoisporučiocu |
| 1 | Pivo | 108 | netačan navod o vol. jačini alkohola | vraćanje inoisporučiocu |
| 3 | Konzervisano voće-pulpa | 8681 | nedozvoljeni aditivi | vraćanje inoisporučiocu |
| 2 | Konditorski proizvodi | 3.594 | adirtivi/boje | vraćanje inoisporučiocu |
| 1 | Kafa | 48 kg | kvalitet | vraćanje inoisporučiocu |
| **Ukupno je vraćeno ili uništeno 32 pošiljki hrane neusaglašene sa propisanim zahtjevima bezbjednsoti/kvaliteta u ukupnoj kolićini od 194.160,2 kg hrane** | | | | |

**Postupanje po prijavama potrošača**

U izvještajnom periodu inspekciji za hranu je podnijeta 281 prijava potršača koje su se najčešće odnosile na loše higijenske uslove u objektima, proizvode isteklog roka upotrebe, proizvode bez deklaracija, izmijenjenu boju i miris određene hrane, rad subjekata bez odobrenja nadležnog organa. Po svakoj zaprimljenoj prijavi izvršen je pregled, a o preduzetim mjerama i radnjama obaviješteni su podnosioci inicijativa koji su ostavili svoje podatke (mejl, adresu, telefon).

**Ostvareni pozitivni rezultati nadzora:**

* povećan broj blagovremeno prijavljenih objekata koji podliježu registraciji, uključujući privremene, sezonske objekte, pokretne/privremene (tezge, automate za hranu, sajmove i sl. za upis u Registar objekata za hranu, u skladu sa zakonom;
* ostvaren je napredak na unaprjeđenju infrastrukturnih i drugih propisanih zahtjeva u registrovanim objektima u kojima se vrši obrada, priprema, usluživanje i promet hrane primjenom preventivnog pristupa i izricanjem ukaza o otklanjanju nepravilnosti;
* smanjen je broj utvrđenih nepravilnosti tokom rukovanja hranom u objektima;
* manji je broj prijavljenih trovanja hranom;
* smanjen je broj neispravnih uzoraka hrane koji ne zadovoljavaju propisane kriterijume bezbjednosti i kvaliteta kao i neispravnih briseva uzetih s radnih površina opreme ruku lica koja rukuju hranom;
* povećan je stepen ujednačenosti rada inspektora, ali ne Iu dovoljnoj mjeri upotrebom kontrolnih lista, pristupom zasnovaniom na analizi rizika i preduzimanjem svrsishodn propisane upravne mjere z autvrđenu nepravilnost);
* spriječeno stavljanje na tržište 32 pošiljke nebezbjedne hrane u ukupnoj količini od 194.160,2 kg.
* povećana je efikasnost inspektora na uvozu i obezbijeđeno je snabdijevanje te+ržišta u sezoni prelazima jer su u predsezoni izvršena pojačana laboratorijska ispitivanja, svih vrsta hrane, po zemljama porijekla i proizvođačima.
* u velikoj mjeri smanjena je pojava prodaje nebezbjedne hrane na tezgama pored saobraćajnica ka atraktivnim turističkim destinacijama tako da su vidljivi efekti kontrola (neophodna je uključenost i intersektorska saradnja i ostalih nadležnih kontrolnih službi na lokalnom i državnom nivou –komunalna , tržišna, saobraćajna, poljoprivredna);
* blagovremeno je postupano po prijavama potrošača.

**Izvještaj pripremili: Pomoćnic direktora**

**Biljana Blečić**  
Ljiljana Milovanović

Saša Lješković

Mikica Perović

Verica Gomilanović

Maja Sredanović

Dragana Jovanović

Biljana Blečić

Marija Rakočević